Pretrvávajúca bolesť v oblasti žlčníka, ktorý mi pred rokom vyoperovali
Je pravda ,že by mi Rowachol mohol pomôcť pri tejto bolesti. Môžte mi poradiť, čo by bolo vhodné užívať po vyoperovaní žlčníka?
Dobrý deň,
ďakujeme za Vašu otázku.
Po odstránení žlčníka sa zhoršuje schopnosť tráviť účinne tuky, trávenie teda môže trvať dlhší čas. Základom je obmedziť tuky a jesť častejšie a menšie porcie. V prípade tráviacich ťažkostí súvisiacich s odstráneným žlčníkom je vhodné podávať liek Rowachol. Zvyšuje sekréciu žlče, uvoľňuje kŕče žlčových ciest a znížením hromadenia  žlče zvyšuje metabolickú  funkciu pečene. Dospelí obvykle užívajú 1 až 2 mäkké kapsuly 3 krát denne. Zvýšenému vylučovaniu žlče napomáha aj liek
Febichol
. Zvyčajná dávka sú 2 kapsuly 3x denne (vždy tesne pred jedlom). Pacienti s menej závažnými ťažkosťami môžu liek užívať len občas, podľa potreby (2 kapsuly tesne pred jedlom). Liek sa môže užívať dlhodobo, ak ho však chcete užívať dlhšie ako 14 dní, poraďte sa s lekárom. Ak sa Vám na základe uvedených rád ťažkosti nezlepšia, je potrebné vyhľadať lekára, ktorý rozhodne o ďalšom liečebnom postupe.
Prajem skorú úľavu od ťažkostí.
S pozdravom
PharmDr. Veronika Kiabová